दोनों आरोपियों को न्यायिक हिरासत में लेने के लिए आर्थिक अपराध न्यायालय बेंगलूरु में पेश किया गया है जबकि वाणिज्य कर विभाग के प्रवर्तन विंग ने आगे की जांच जारी रखी है। राज्य में जीएसटी से संबंधित कर वंचना अपराध में पहली बार आपराधिक मामला दर्ज किया है। वाणिज्य कर आयुक्त एमएस श्रीकर ने कहा कि हमने पहली बार जीएसटी उल्लंघन में दो लोगों को गिरफ्तार किया है और यह जीएसटी शिकायतों की दिशा में विभाग की बड़ी उपलब्धि है। विभाग की प्रवर्तन टीम ने अतिरिक्त आयुक्त नीतेश के पाटिल और सहायक आयुक्त जी विश्वनाथ के नेतृत्व में हामिद रिजवान के व्यापारिक लेनदेन का निरीक्षण किया गया जिसके बाद उसकी गिरफ्तारी हुई। हामिद पर आरोप है कि जीएसटी शुरू होने के १३ महीने बाद भी उसने अपने प्रतिष्ठान का जीएसटी में पंजीयन नहीं कराया और इस दौरान 45.9 4 करोड़ रुपए का लेनदेन किया। इसमें ८.१६ करोड़ रुपए आइटीसी से संबंधित है। हामिद के व्यापारिक लेनदेन की बिक्री और खरीद की जांच के बाद वाणिज्यिक कर विभाग के बाद उसके हामिद सहित उसके कई ग्राहकों ने आइटीसी का दावा किया। इसी क्रम में विभाग ने हामिद के पहले ग्राहक के रूप में गांधी को गिरफ्तार किया जिसने जीएसटी उल्लंघन कर रखा था।